recursal/SuperWikiNEXT-32B huggingface dataset:
यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।


**देवदार** (वैज्ञानिक नाम:सेडरस डेओडारा, अंग्रेज़ी: डेओडार, उर्दु: ديودار *देओदार*; संस्कृत: देवदार) एक सीधे तने वाला ऊँचा शंकुधारी पेड़ है, जिसके पत्ते लंबे और कुछ गोलाई लिये होते हैं तथा जिसकी लकड़ी मजबूत किन्तु हल्की और सुगंधित होती है। इनके शंकु का आकार सनोबर (फ़र) से काफी मिलता-जुलता होता है। इनका मूलस्थान पश्चिमी हिमालय के पर्वतों तथा भूमध्यसागरीय क्षेत्र में है, (१५००-३२०० मीटर तक हिमालय में तथा १०००-२००० मीटर तक भूमध्य सागरीय क्षेत्र में)। यह इमारतों में काम आती है। यह पश्चिमी हिमालय, पूर्वी अफगानिस्तान, उत्तरी पाकिस्तान, उत्तर-मध्य भारत के हिमाचल प्रदेश, उत्तराखंड, जम्मू एवं कश्मीर तथा दक्षिण-पश्चिमी तिब्बत एवं पश्चिमी नेपाल में १५००-३२०० मीटर की ऊंचाई पर पाया जाता है। यह एक शंकुधारी वृक्ष होता है, जिसकी ऊंचाई ४०-५० मी. तक और कभी-कभार ६० मी. तक होती है। इसके तने २ मीटर तक और खास वृक्षों में ३ मीटर तक के होते हैं। इसकी कुछ प्रजातियों को स्निग्धदारु और काष्ठदारु के नाम से भी जाना जाता है। स्निग्ध देवदारु की लकड़ी और तेल दवा बनाने के काम में भी आते हैं। इसके अन्य नामों में देवदारु प्रसिद्ध है। यह निचले पहाड़ी क्षेत्रों में पाया जाता है।

पहाड़ी संस्कृति का अभिन्न अंग देवदार का वृक्ष सदा से कवियों तथा लेखकों का प्रेरणा स्रोत रहा है। देवदार के पत्ते हरे रंग के और कुछ लाली लिए हुए होते है। देवदार तीखा तेज स्वाद और कर्कश सुगंन्ध वाला होता है। इसकी तासीर गर्म होती है इस कारण अधिक मात्रा में उपयोग फ़ेफ़ड़ों के लिए हानिकारक होता है। देवदार के दोषों को कतीरा और बादाम का तेल नष्ट करता है। इसकी तुलना अधाख से की जा सकती है। इसे अनेक दोषों को नष्ट करनेवाला कहा गया है। यह सूजन को पचाता है, सर्दी से उत्पन्न होने वाली पीड़ा को शांत करता है, पथरी को तोड़ता है और इसकी लकड़ी के गुनगुने काढ़े में बैठने से गुदा के सभी प्रकार के घाव नष्ट हो जाते है।

चित्र दीर्घा
------------

* 
* 

* सेडरस देवदारा नीडल्स*सेडरस देवदारा* नीडल्स
* सेडरस देवदारा 'गोल्ड कोन'*सेडरस देवदारा* 'गोल्ड कोन'

सन्दर्भ
-------

1. ↑  Farjon, A. (1990). *Pinaceae. Drawings and Descriptions of the Genera*. Koeltz Scientific Books ISBN 3-87429-298-3.
2. ↑  "हिन्दी शब्दकोश पर देवदार". मूल से 4 मार्च 2016 को पुरालेखित. अभिगमन तिथि 9 सितंबर 2009.
3. ↑  फारजोन ए. (१९९०). *पाइनेसी ड्रॉइंग एंड डिस्क्रिपशन ऑफ द जेनेरा*. कोएल्ज़ साइंटिफिक बुक्स ISBN 3-87429-298-3.
4. ↑  भारतीय साहित्य संग्रह- शब्दकोश पर देवदारु[*मृत कड़ियाँ*]
5. ↑  "पूर्णिमा वर्मन की रचना पर्वत के देवदार". मूल से 13 जून 2010 को पुरालेखित. अभिगमन तिथि 9 सितंबर 2009.
6. ↑  "कविताकोश पर देवदार". मूल से 5 मार्च 2016 को पुरालेखित. अभिगमन तिथि 15 जून 2020.
7. ↑  देवदार - हैल्थ एंड थेराप्यूटिक[*मृत कड़ियाँ*]

|  |  |
| --- | --- |
|  | **सेडरस देवदार** से संबंधित मीडिया विकिमीडिया कॉमंस पर उपलब्ध है।  |

| * दे
* वा
* सं
औषधीय पौधे |
| --- |
| • तुलसी • सिनकोना • सर्पगन्धा • अश्वगंधा • नीम • पेनिसिलियम • वसाका • गुलाब • कालमेघ • सदाफूली • रेफ्लीसिया • घृत कुमारी • गिलोय • ब्राह्मी • हरीतकी • बिल्व • यष्टिमधु(मुलहठी) • अर्जुन • चिरायता • पुनर्नवा • नीलगिरी  •  अरण्डी • सतावर • पीपली • अपामार्ग • शंखपुष्पी • शतावर • |
जेम्स फ्रांसिस एडवर्ड स्टुअर्ट, ब्रिटिश राजसिंघासन के जैकोबी दावेदार
**जैकबिटवाद** 17 वीं और 18 वीं सदी का एक बड़ा आंदोलन था जिसने स्टुअर्ट घराने को ब्रिटिश सिंहासन की बहाली का समर्थन किया था। यह नाम "जेम्स" के लैटिन संस्करण *जैकबस* से लिया गया है।

जब  जेम्स द्वितीय और सप्तम 1688 की गौरवशाली क्रांति के बाद निर्वासन में चले गए, तो इंग्लैंड की संसद ने तर्क दिया कि उन्होंने अंग्रेजी सिंहासन को छोड़ दिया और अपनी प्रोटेस्टेंट बेटी  मैरी द्वितीय और उनके पति  विलियम तृतीय को इसकी पेशकश की। अप्रैल में, स्कॉटिश सम्मलेन ने अपने कार्यों द्वारा स्कॉटलैंड के सिंहासन को "जब्त कर लिया", जो कि शिकायतों के आलेखों में सूचीबद्ध था।

समर्थन
------

उस क्रांति ने ब्रिटिश संप्रभु  और लोगों के बीच एक अनुबंध का सिद्धांत बनाया; यदि उसका उल्लंघन किया गया था, तो उसे हटाया जा सकता है। जैकबवादी ने तर्क दिया कि राजाओं को  ईश्वर या दैवीय अधिकार द्वारा नियुक्त किया गया था, और इसे हटाया नहीं जा सकता था, जिससे वे 1688 के बाद के शासन को अवैध मानते थे। आयरलैंड में जैकबाइटबाद ने कैथोलिक धर्म के समर्थन के कारण समर्थन प्राप्त किया। तथा यह विलय के अधिनियम, १७०७ के विरोध का भी मुख्य कारण था। आयरलैंड के बाहर, पश्चिमी स्कॉटिश हाइलैंड्स, पर्थशायर और एबर्डीनशायर और कैथोलिकों के उच्च अनुपात वाले उत्तरी इंग्लैंड के क्षेत्रों में जैकबिटवाद सबसे मजबूत था। इस आंदोलन का एक अंतर्राष्ट्रीय आयाम भी था; कई यूरोपीय शक्तियों ने इंग्लैंड से अपने बड़े संघर्षों के समय जैकबवादियो को प्रायोजित किया था, जबकि कई जैकबाइट निर्वासितों ने विदेशी सेनाओं में सेवा भी की थी।

विद्रोह और पतन
--------------

आयरलैंड में 1689-1691 विलियमाइट युद्ध और स्कॉटलैंड में संघर्ष के अलावा, 1715, 1719 और 1745-46 में स्कॉटलैंड और इंग्लैंड में जैकोबाइट विद्रोह हुए और 1708 और 1717 में इंग्लैंड पर फ्रांस-समर्थित आक्रमण के प्रयास विफल रहे। जबकि 1745 का उदय ब्रिटिश राज्य के लिए एक गंभीर संकट था, जिससे महाद्वीपीय यूरोप से ब्रिटिश सैनिकों की वापसी हुई। इस वापसी और 1748 में जेकोबाइवादियों के लिए फ्रांसीसी समर्थन को वापस लेने से ब्रिटेन में जैकबिटवाद एक गंभीर राजनीतिक आंदोलन के रूप में समाप्त हो गया।

इन्हें भी देखें
---------------

* गौरवशाली क्रांति
* एंग्लिकनवाद
* प्रोटेस्टेंट धर्मसुधार

बाहरी कड़ियाँ
-------------

* BBC-Interactive Timeline of British History
* General History of the Highlands
* The University of Guelph Library, Archival and Special Collections, has more than 500 Jacobite pamphlets, histories, and literature in its rare books section introduced at
* Ascanius; or, the Young Adventurer
**नरसिंह चिंतामणि केलकर** (1872-1947) मराठी साहित्यकार एवं कई समाचारपत्रों के सम्पादक थे।

परिचय
-----

इनका जन्म मिरज (महाराष्ट्र) में हुआ था। हाईस्कूल और कालेज में उन्होने अंग्रेजी एवं संस्कृत साहित्य का विशेष अध्ययन किया और उनकी साहित्यिक प्रतिभा पल्लवित हुई। बी. ए. एल-एल. बी. होने के पश्चात्‌ वे लोकमान्य तिलक के अंग्रेजी समाचार पत्र मराठा के संपादक हुए। इस प्रकार सन्‌ 1947 तक वे मराठा, केसरी तथा सह्याद्रि (मासिकपत्र) जैसे लोकप्रिय एवं प्रौढ़ समाचारपत्रों के संपादक रहे।

वे न केवल व्यवसायी संपादक वरन्‌ सव्यसाची साहित्यिक भी थे। संपादन करते हुए उन्होंने मालाकार चिपलूणकर की प्रौढ़ निबंधशैली का उत्कर्ष किया। इन्होंने निबंध, जीवनी, नाटक, इतिहास, साहित्यशास्त्र, उपन्यास, विनोद, यात्रावर्णन आदि अनेक साहित्यरूपों में अपनी प्रौढ़ कृतियों द्वारा अच्छा योग दिया। इनकी निबंधरचना इतनी विविध, विपुल और कलापूर्ण है कि मराठी में कदाचित्‌ ही किसी एक व्यक्ति ने इनकी टक्कर का निबंधप्रणयन किया हो। इनकी निबंधरचना लगभग पाँच हजार पृष्ठों की है।

इनके 1. गैरीबाल्डी चरित्र 2. आयरिश देशभक्तों के चरित्र, 3. लोकमान्य तिलक का त्रिखंडात्मक बृहत्‌ चरित्र (लगभग तीन हजार पृष्ठों का) और 4. आत्मकहानी (लगभग आठ सौ पृष्ठों की) की रचनाकर चरित्रसाहित्य को खूब संपन्न किया। इनका ऐतिहासिक संशोधनयुक्त मराठे व इंग्रज ग्रंथ पठनीय और संग्रहणीय है। वैसे ही सुभाषित और विनोद नामक प्रौढ़ ग्रंथ का प्रणयान कर इन्होंने हास्य रस का शास्त्रीय शैली से प्रतिपादन किया है।

केलकर सफल समीक्षक भी थे। इन्होंने लगभग सौ भिन्न प्रकार के ग्रंथों के मार्मिक परिचय लिखे और बीसों ग्रंथों की उद्बोधक समालोचनाएँ कीं। वे मराठी के दूसरे साहित्यसम्राट कहे जाते हैं। अपने सामर्थ्य के अनुसार इन्होंने देश सेवा में भी योग दिया। 1947 ई. में इनका निधन हुआ।

सन्दर्भ
-------
नक्शा
तेनरीफ़
**तेनरीफ़** (स्पेनी भाषा: Spanish, *Tenerife*) कैनरी द्वीप के टेनराइफ (स्पेन) से संबंधित द्वीप है। 2034.38 किमी ² और 906,854 निवासियों की आबादी के एक क्षेत्र के साथ, कैनरी द्वीप के सबसे बड़ा द्वीप है और द्वीपसमूह और स्पेन के सर्वाधिक आबादी वाले द्वीप है। राजधानी है सान्ता क्रूस दे तेनरीफ़ (Santa Cruz de Tenerife).

तेनरीफ़ पर पिको देल तेइदे (Pico del Teide) नाम का ज्वालामुखी स्थित है जो आकार में विश्व का तीसरा सब से बड़ा ज्वालामुखी है।. महत्वपूर्ण बात है, पूजा कि वर्जिन कैंडेलेरिया (*Virgen de Candelaria*) कैनरी द्वीप के संरक्षक संत के द्वीपसमूह में मौजूद है। हर साल तेनरीफ़ के द्वीप पर बासीलीक के लिए तीर्थ. कार्निवल द्वीप पर एक बहुत लोकप्रिय त्योहार है, वास्तव में है, सांता क्रुज़ डे टेनेरिफ़ कार्निवाल है एक दुनिया में सबसे बड़ा माना जाता है।

कैनरी द्वीप में भारत के वाणिज्य दूतावास इस द्वीप पर स्थित है।

सन्दर्भ
-------

1. ↑  "Parque Nacional del Teide en todo sobre España". मूल से 15 जुलाई 2011 को पुरालेखित. अभिगमन तिथि 30 नवंबर 2011.
2. ↑  "Título y dignidad de Basílica para la iglesia de la Patrona de Canarias". मूल से 11 फ़रवरी 2015 को पुरालेखित. अभिगमन तिथि 30 नवंबर 2011.

इन्हें भी देखें
---------------

* पिको देल तेइदे
* तेनरीफ़ सभागार
* कैंडेलेरिया का बैसिलिका
* सांता क्रुज़ डे टेनेरिफ़ कार्निवाल
* कैनरी द्वीप के टेनराइफ
* स्पेन

बाहरी कड़ियाँ
-------------

|  |  |
| --- | --- |
|  | **Tenerife** से संबंधित मीडिया विकिमीडिया कॉमंस पर उपलब्ध है।  |

* सरकारी वेबसाइट
**ठंडा गोश्त** (उर्दू: ٹھنڈا گوشت‎ ALA-LC: *Ṭhanḍā Gos̱ẖt* IPA: [ʈʰənɖɑː ɡoːʃt̪], English: *Cold Meat*) एक कथेतर साहित्य की रचना अथवा लघुकथा है जिसे सआदत हसन मंटो ने पाकिस्तान की एक साहित्यिक पत्रिका के लिए मार्च 1950 में लिखी थी।  इसे बाद इसे संग-ए-मील प्रकाशन की ओर से छापा गया था। इस कहानी के लिए मंटो पर अश्लीलता का आरोप लगा था और उन्हें एक मुक़दमे का फौजदारी अदालत में सामना करना पड़ा है।

कहानी
-----

यह कहानी 1947 के साम्प्रदायिक दंगों से सम्बंधित है। कहानी का मुख्य नायक ईश्वर सिंह है जो कि सिख है। वह कुलवन्त नामक महिला के साथ अवैवाहित सम्बंध बनाए रखता है। मंटो कहानी का विस्तृत वर्णन करते हुए बताते हैं कि लाख कोशिश करके भी वह कुलवन्त को संभोग के दौरान कभी संतुष्ट नहीं कर सका। कुलवन्त इससे काफ़ी परेशान, विचलित और क्रोधित थी। उसे शंका है कि ईश्वर किसी और महिला के प्यार में दिल खो बैठा है। ऐसे ही जलन के कड़े भाव में आकर वह ईश्वर को खंजर घोंप देती है। मरते-मरते ईश्वर यह स्वीकार करता है कि वह अपने गाँव में फूटने वाले दंगों का भाग रहा है। उसने एक मुसलमान परिवार को अपनी तलवार से हमेशा की नींद सुला दिया था। इसी परिवार की एक लड़की का उसने अपहरण और बलात्कार किया था जो दरअसल मृत थी। यह घटना ईश्वर के आगे के जीवन पर अपनी गहरी छाप छोड़ती है और इसी से यह शीर्षक "ठंडा गोश्त" (शीत मांस) निकलता है।

सन्दर्भ
-------

1. ↑  "HE WROTE WHAT HE SAW – AND TOOK NO SIDES". *herald.dawn.com*. मई 10, 2012. मूल से 12 मार्च 2013 को पुरालेखित. अभिगमन तिथि जून 25, 2013.
2. ↑  "Manto's two set of stories about the Partition". urduacademy2012.ghazali.net. मूल से 14 अक्तूबर 2017 को पुरालेखित. अभिगमन तिथि जून 25, 2013.
3. ↑  "संग्रहीत प्रति". मूल से 1 फ़रवरी 2014 को पुरालेखित. अभिगमन तिथि 27 अगस्त 2018.

बाहरी कड़ियाँ
-------------

* ठंडा गोश्त[*मृत कड़ियाँ*] पैरामाउंट पब्लिशिंग एंटरप्राइज़ पर
* ठंडा गोश्त अंग्रेज़ी में।
* Thanda Gosht ठंडा गोश्त हिन्दी में शब्दांगन पर।
**नार्निया** एक काल्पनिक दुनिया है जिसे सि एस लुईस ने अपनी [[

द क्रानिकल्स ऑफ नार्निया किताब
की प्राथमिक जगह बनायी। वह दुनिया एक देश नार्निया से जाना जाता है।

नार्निया में, कुछ जानवर बोल सकते है, पौराणिक जानवर है और जादू सामान्य है। वह श्रंखला नार्निया की कहानी में घूमता है जहाँ मनुष्य, अधिकतर बच्चे, नार्निया को हमारे दुनिया, धरती, से पहुँचते हैं।

भूगोल
-----

### नार्निया

नार्निया वह जगह जहाँ ज्यादा से ज्यादा कहानी चलता है। यह श्रंखला के मुताबिक नार्निया को महँ सिंह असलान ने बनायीं है और इसे बोलती पौराणिक जानवरों से भर दिया है। सि एस लुईस ने शायद इटली का एक जगह नरनी से लिया होगा जिसका लैटिन नाम नार्निया है। नार्निया के दक्षिण में पहाड़ है और उत्तरी दिशा में दलदल है। पुरबी दिशा में समुद्र है और पश्चिमी दिशा में तेल्मर है। दक्षिणी दिशा में अर्चेंलंद है और उससे आगे कालोरेमें है। नार्निया में चार शहर है:- कैर पैरावेल, बेअवेर्स्दम, बरुना और चिप्पिन्ग्फोर्ड और तीन नदियाँ है:- ग्रेट रिवर और उसके विभाग।
नार्निया मे सर्वेप्रथम दिगोरी व पाली अपने अन्क्ल कि वजह से गये। उन्के वहा जाने के बाद नार्निया का निर्मान हुआ।

### अर्चेंलंद

**अर्चेंलंद** एक पहाड़ी क्षेत्र है और उसका राजधानी अन्वार्ड है। वह ज्यादा पांचवी भाग, द होर्से एंड हिस बॉय, में आता है। फ्रैंक १ उसके पहले रजा बने।

### कालोरेमें

**कालोरेमें** अर्चेंलंद और महान मरुस्थल के दक्षिण में है। यह जगह भी पांचवी भाग में आता है। इसकी राजधानी तश्बान है। उसकी महान मरुस्थल के कारण कई नार्निया के रहने वालों को कालोरेमें के बारे में नहीं पता।

### पुरबी महासागर

**पुरबी महासागर** कैर पैरावेल के पुरबी दिशा में है। यह महासागर का वर्णन तीसरी भाग "द वयेज ऑफ़ द डान ट्रेडर" में किया गया है। लूसी, एडमंड एवं कैस्पियन पुरबी महासागर के साथ द्वीपों को पार करके असलान की अपनी दुनिया को पहुँचते है। इस महासागर के अंतिम क्षेत्र की पानी मीठी होती है। ब्ब्ब्ब्ब्

### अन्य स्थल

उत्तरी दिशे में दलदल, एत्तिन्स्मूर, जयंत ब्रिज और हर्फंग है। पश्चिमी दिशे में तेल्मर और धरती है। नार्निया की ज़मीन के नीचे अन्देर्लंद है।

निवासियों
---------

### धरती के इन्सान

कुल मिलकर धरती से ११ लोग नार्निया जा पहुँचते है। उनके नाम:- लूसी, सुसन, एडमंड, पीटर, एउस्तास सक्रुब्ब, जिल पोल, दिगोरी कर्क, पोल्ली प्लम्मर, एन्ड्रयु केत्तर्ली, फ्रैंक एवं हेलन। यह सभी द लास्ट बेत्टल में आते है सिवाय सुसन और एन्ड्रयु के। इनके साथ कुछ १२ आदमी है जो अनामिक है। वे प्रिन्स कैस्पियन में आते हैं।

### बौने

**बौने** नार्निया के इतिहास के मुख्य सदस्य है। वह सभी भागों में आते है और बहुत काम के जानवर है। उन्हें धरती के पुत्र या धरती के पुत्री कहा जाता है। कुछ मुख्य बौने:- त्रम्प्किन एवं निकर्ब्रिक।
**डच वेस्ट इंडिया कंपनी** डच व्यापारियों के साथ-साथ विदेशी निवेशकों के लिए एक चार्टर्ड कंपनी ("GWC" के रूप में जानी जाती थी) थी। इसके संस्थापकों में विलेम यूसेलसिंक्स (1567-1647) और जेसी डी फॉरेस्ट (1576–1624) थे।

3 जून 1621 को डच वेस्ट इंडीज में डच गणराज्य द्वारा एक व्यापार एकाधिकार के लिए एक चार्टर प्रदान किया गया और अटलांटिक दास व्यापार, ब्राजील, कैरिबियन और उत्तरी अमेरिका में डच भागीदारी पर अधिकार क्षेत्र दिया गया। वह क्षेत्र जहाँ कंपनी पश्चिम अफ्रीका (कर्क रेखा और केप ऑफ़ गुड होप के बीच) और अमेरिका का संचालन कर सकती थी, जिसमें प्रशांत महासागर और न्यू गिनी का पूर्वी भाग शामिल था। चार्टर का उद्देश्य व्यापारियों द्वारा स्थापित विभिन्न व्यापारिक पदों के बीच प्रतिस्पर्धा (विशेष रूप से स्पेनिश या पुर्तगाली) को खत्म करना था। यह कंपनी सत्रहवीं शताब्दी में अमेरिका (न्यू नीदरलैंड सहित) के बड़े पैमाने पर पंचांग डच उपनिवेशवाद में महत्वपूर्ण भूमिका निभाई। 1624 से 1654 तक, डच-पुर्तगाली युद्ध के संदर्भ में, इसने ने पूर्वोत्तर ब्राजील में पुर्तगाली क्षेत्र का आयोजन किया, लेकिन वे उग्र प्रतिरोध के बाद डच ब्राजील से बाहर कर दिए गए थे।

कई उलटफेर के बाद, 1675 में वेस्ट इंडिया कंपनी को पुनर्गठित किया गया और एक नया चार्टर प्रदान किया गया, बड़े पैमाने पर अटलांटिक दास व्यापार में। यह "नया" संस्करण एक सदी से भी अधिक समय तक चला, जब तक कि चौथे एंग्लो-डच युद्ध के बाद, जिसके दौरान इसने अपनी अधिकांश संपत्ति खो दी।

इन्हें भी देखें
---------------

* डच गणराज्य
* डच ईस्ट इंडिया कंपनी
* डच साम्राज्य

सन्दर्भ
-------

1. ↑  Franklin J. Jameson (1887). Willem Usselinx, Founder of the Dutch and Swedish West India Companies. Ryan Gregory University, New York.
2. ↑  Charles R. Boxer, 'The Dutch in Brazil, 1624-1654'. Oxford: Clarendon Press 1957.
**ट्रैविस मुलर** (जन्म 4 मार्च 1993) एक दक्षिण अफ्रीकी क्रिकेटर है जो अब न्यूजीलैंड में रहता है।

मुलर दाएं हाथ से तेज गेंदबाजी करते हैं और पुछल्ले बल्लेबाज हैं। उन्होंने 2012/13 सीज़न की शुरुआत में केप कोबरा के साथ एक अर्ध-समर्थक अनुबंध पर हस्ताक्षर किए। उन्होंने 2012 की शुरुआत में सीमित सफलता के साथ दक्षिण अफ्रीका अंडर-19 क्रिकेट टीम का प्रतिनिधित्व किया। उन्हें 2015 के टी 20 कप के लिए पश्चिमी प्रांत की क्रिकेट टीम टीम में शामिल किया गया था।

मुलर अब न्यूजीलैंड में रहता है, जहां वह ओटागो ए के लिए खेलता है। 2018 में उन्होंने न्यूजीलैंड के लिए खेलने के इरादे की घोषणा पर हस्ताक्षर किए। 1 दिसंबर 2020 को, 2020–21 फोर्ड ट्रॉफी के दो राउंड में, मुलर ने लिस्ट ए क्रिकेट में अपना पहला पांच विकेट लिया।

सन्दर्भ
-------

1. ↑  "Travis Muller | South Africa Cricket | Cricket Players and Officials". ESPN Cricinfo. अभिगमन तिथि 2012-09-14.
2. ↑  Northerns Squad / Players – ESPNcricinfo. Retrieved 31 August 2015.
3. ↑  Seconi, Adrian. "Otago A overseas players offer coach some interesting options". *Otago Daily Times*. अभिगमन तिथि 14 November 2018.
4. ↑  "Volts head off Worker's heroics". *Otago Daily Times*. अभिगमन तिथि 1 December 2020.
सन् २००९ की इस तस्वीर में आसपास के टीलों से नवचंद्र झील का नए चाँद जैसा अकार स्पष्ट है
**नवचंद्र झील** (अंग्रेज़ी: Crescent Lake), जिसे चीनी भाषा में **युएयाचुआन** (月牙泉, Yueyaquan) कहते हैं, चीन के पश्चिमी गांसू प्रान्त में दूनहुआंग शहर से ६ किमी दक्षिण में रेगिस्तानी इलाक़े में एक नख़लिस्तान (ओएसिस) में एक नए चाँद की आकृति वाली एक झील है।

१९६० में इस झील की औसत गहराई ४ से ५ मीटर मापी गई थी और इसकी सब से ज़्यादा गहराई ७.५ मीटर है। समय के साथ इसका पानी ख़त्म होता जा रहा है और १९९० के दशक तक इसकी औसत गहराई सिर्फ़ ०.९ मीटर और सर्वाधिक गहराई सिर्फ़ १.३ मीटर रह गई थी। यहाँ की स्थानीय सरकार ने इसे फिर से भरने की ठानी है और तब से इसमें पानी बढ़ा है। यहाँ सैलानी अक्सर ऊँटों की सैर और झील का नज़ारा करने आते हैं। इस झील के आसपास ऊँचे रेत के टीले होने के बावजूद भी यहाँ हवाओं का रुख़ कुछ ऐसा रहता है कि यह झील रेत से भरकर नष्ट नहीं होती।

झील के अन्य नज़ारे
------------------

* २००९ में
* झील के आसपास ऊँचे टीले हैं
* २००६ में सिकुड़ी हुई झील

इन्हें भी देखें
---------------

* दूनहुआंग
* गांसू

सन्दर्भ
-------

1. 1 2  Fodor's China Gold Guides, Fodor's, Random House Digital, Inc. 2009, ISBN 9781400008254, *... Nestled in the sand is Crescent Moon Lake (Yueyaquan), a lovely pool that by some freak of the prevailing winds never silts up. Camels, sleds, and various flying contraptions are available at steep prices; try your bargaining skills ...*
**ट्रेसी कैल्डवेल डायसन** एक अमेरिकी रसायनज्ञ और नासा के अंतरिक्ष यात्री है जिन्होंने अगस्त २००७ में स्पेस शटल एंडेवर उड़ान एसटीएस -118 में मिशन में उड़ान भरी थी। उनका जन्म १४ अगस्त १९६९ को हुआ था। वह ४ अप्रैल २०१० और २५ सितंबर २०१० के बीच अंतर्राष्ट्रीय अंतरिक्ष स्टेशन पर अभियान-२४ क्रू का हिस्सा थी। उन्होंने तीन अंतरिक्षवाच को पूरा कर लिया है और 22 घंटों से अधिक ईवा में प्रवेश कर रखा है जिसमें वह एक खराब कूलेंट पंप को बदलने के लिए काम करती रही।

ट्रेसी कैल्डवेल डायसन
ट्रेसी कैल्डवेल डायसन ने कैलिफोर्निया स्टेट यूनिवर्सिटी में एक स्नातक शोधकर्ता के रूप में ही फुलरटन (सीएसयूएफ), कैल्डवेल डायसन ने वायुमंडलीय रूप से प्रासंगिक गैस-चरण रसायन विज्ञान के अध्ययन के लिए लेजर-आयनीकरण, समय-समय पर फ्लाइट मास स्पेक्ट्रोमीटर से जुड़े इलेक्ट्रॉनिक्स और हार्डवेयर का निर्माण, कार्यान्वित और कार्यान्वित किया। उन्होंने कैलिफोर्निया विश्वविद्यालय, डेविस, कैल्डवेल डायसन ने सामान्य रसायन विज्ञान प्रयोगशाला सिखाया और अपने स्नातक अनुसंधान शुरू किया। उनके निबंध कार्य ने इलेक्ट्रॉन स्पेक्ट्रोस्कोपी, लेजर डिस्प्शन और फूरियर ट्रांससमर्स मास स्पेक्ट्रोमेट्री तकनीक का उपयोग कर आणविक स्तर की सतह प्रतिक्रिया और धातु की सतहों के कैनेटीक्स पर ध्यान केंद्रित किया। वह जून १९९८ में नासा द्वारा चयनित की गयी और उन्होंने अगस्त १९९८ में प्रशिक्षण शुरू किया। उनके अंतरिक्ष यात्री उम्मीदवार प्रशिक्षण में अवतरण ब्रीफिंग और पर्यटन, कई वैज्ञानिक और तकनीकी ब्रीफिंग, शटल और इंटरनेशनल स्पेस स्टेशन (आईएसएस) प्रणालियों में गहन निर्देश, शारीरिक प्रशिक्षण, ग्राउंड स्कूल टी-38 उड़ान प्रशिक्षण के लिए तैयार करने के साथ-साथ पानी और जंगल की जीवित रहने की तकनीक सीखने के लिए। इस प्रशिक्षण और मूल्यांकन को पूरा करने के लिए उसे मिशन विशेषज्ञ के रूप में उड़ान नियत करने के लिए योग्य बनाया गया। कैल्डवेल डायसन को ८-२१ अगस्त २००७ को एसटीएस -118, स्पेस शटल एंडेवर पर भेजा गया, जो कि 119 वीं अंतरिक्ष शटल उड़ान थी, स्टेशन की २२वें उड़ान और एंडेवर के लिए २०वीं उड़ान थी। इस उड़ान के लिए कैल्डवेल डायसन को मिशन स्पेशलिस्ट 1 के रूप में नियुक्त किया गया था। मिशन एंडेवर के दल के दौरान सफलतापूर्वक एक अन्य ट्रस खंड, एक नई जीरोस्कोप और बाह्य स्पेयर पार्ट्स मंच को अंतर्राष्ट्रीय अंतरिक्ष स्टेशन में जोड़ा गया। 
४ अप्रैल २०१० को, कैलडेल डायसन आईएसएस पर एक्सपीडिशन 23 क्रू में शामिल हुए। वह २ अप्रैल २०१० को रूसी सोयुज कैप्सूल (सोयुज टीएमए -18) पर बैकोनूर स्पेसपोर्ट से उड़ान भरी। अभियान के चालक दल के हिस्से के रूप में १७६ दिन की कर्तव्य के बाद, वह सोयुज टीएमए-18 लैंडिंग इकाई के साथ पृथ्वी पर लौट आया। कमांडर अलेक्सांड्स स्केवर्टोव और फ्लाइट इंजीनियर मिखाइल कॉर्निएन्को के साथ, डायसन २५ सितंबर २०१० को कजाखस्तान में उतरा। 
उन्हें नासा प्रदर्शन पुरस्कार (२००२ और २००१), नासा सुपीरियर उपलब्धि पुरस्कार (२०००), नासा ग्रुप अचीवमेंट अवार्ड - रूसी क्रुसेडर टीम (२०००), मानद डॉक्टरेट, कैलिफोर्निया स्टेट यूनिवर्सिटी, फुलरटन (सीएसयूएफ) (२००८) पुरस्कारों से सम्मानित किया गया।

सन्दर्भ
-------

1. ↑   "Soyuz TMA-18 Descent Module Landing Photos"
2. ↑  Astronaut Tracy Caldwell & "Officer Phil" Konstantin's KUSI TV 9/51 Page".
3. ↑   "Tracy Caldwell Dyson Biographical Data". October 2010. NASA. Retrieved November 17, 2010.
4. ↑  "Astronaut Biography: Tracy E. Caldwell". Space.com. Retrieved 2017-01-14.
सुल्ताना डाकू नामक नौटन्की का एक दृश्य - सुल्ताना अपनी माशूका नीलकँवल के साथ
ब्राज़ील की सरकार की तरफ़ से एक डाकू को ज़िन्दा या मुर्दा पकड़वाने के इनाम का इश्तेहार
इतालवी चित्रकार साल्वातोर रोसा एक डाकुओं के अड्डे पर उनका चित्र बनाते हुए
**डकैती** हिंसा या हिंसा की धमकी से ग़ैर-क़ानूनी ढंग से किसी अन्य व्यक्ति का धन, माल, जान, पशुधन या अन्य वस्तु छीन लेने को कहते हैं। डकैती करने वाले व्यक्तियों को **डाकू** या **दस्यु** कहा जाता है। डाकू अक्सर गिरोहों का भाग होते हैं और ऐसे क्षेत्रों में अड्डे बनाते हैं जहाँ पुलिस और अन्य क़ानून के रखवालों का पहुँचना कठिन राहज़नी एक विशेष प्रकार की डकैती होती है जिसमें यात्रा कर रहे लोगों पर आक्रमण कर के उनसे चोरी की जाती है या स्वयं उन पर बलात्कार या हत्या जैसा अपराध किया जाता है।

बाग़ी
-----

कुछ डाकू अपने जीवन के आरम्भ में शरीफ़ लोग हुआ करते थे जिनकी किसी शक्तिशाली व्यक्ति या सरकार से लड़ाई हो गई हो और उन्हें जान बचने के लिए भागना पड़ता था। सरकार और पुलिस उनका शिकार कर रही होती थी इसलिए वे अपने बचाव के लिए हथियार उठा लेते थे और जीने के लिए खाने-पैसे की वजह से अपराध का रास्ता लेते थे। ऐसे विद्रोही डाकुओं को पुराने काल में अक्सर 'बाग़ी' बुलाया जाता था।

अन्य भाषाओँ में
---------------

'डाकू' को अंग्रेज़ी में 'बैन्डिट' (bandit) या 'ब्रिगन्ड' (brigand) कहते हैं। 'राहज़नो' को अंग्रेज़ी में 'हाइवेमॅन' (highwaymen) कहा जाता था लेकिन अंग्रेज़ीभाषी देशों में क़ानून व्यवस्था अच्छी होने से यह १५० वर्षों से देखे नहीं गए हैं। अमेरिका में डाकुओं को 'आउटलॉ' (outlaw) कहा जाता था। मेक्सिको में स्पेनी भाषा का 'देस्पेरादो' (desperado) शब्द इस्तेमाल होता था। बाग़ी डाकुओं को अमेरिका में 'रॅबॅल आउटलॉ' (rebel outlaw) कहा जाता था।

प्रसिद्ध डाकू
-------------

भारतीय संस्कृति में अतीत के कुछ जाने-माने डाकू आज भी याद किये जाते हैं, जैसे कि बिजनौर का सुल्ताना डाकू, जिसपर एक मशहूर नौटन्की आधारित है। आधुनिक काल में फूलन देवी एक महिला डाकू थी जो आगे चलकर भारत की सांसद भी बनी।

अन्य देशों में भी प्रसिद्ध डाकू हुए हैं। मसलन अमेरिका में जॅस्सी जेम्ज़ (Jesse James) और बिली द किड (Billy the Kid) मशहूर हैं। मध्यकालीन इंग्लैंड में रॉबिन हुड एक मशहूर बाग़ी डाकू (रॅबॅल आउटलॉ) था। इटली में प्रसिद्ध था Carmine Crocco

इन्हें भी देखें
---------------

* फूलन देवी
* राहज़नी
* समुद्री डकैती

सन्दर्भ
-------

1. ↑  Guide to legal translations, M. Durga Prasad, E. J. Lazarus, 1874, *... rah-zani, Highway robbery ... rah-zani karna, To commit a highway robbery, to waylay ...*
2. ↑  Economic and social aspects of crime in India, Bejoy Shanker Haikerwal, G. Allen & Unwin Ltd. 1934, *... The infamous Sultana Dakoo, of Bijnor, United Provinces, belongs to this category. He always used to support the family of his "Cheela" Dakoos whenever the latter were sentenced to undergo imprisonment ...*
3. ↑  Jesse James: Legendary Outlaw, Roger A. Bruns, Enslow Publishers, 1998, ISBN 9780766010550
4. ↑  Billy the Kid: Beyond the Grave, W. C. Jameson, Taylor Trade Publications, 2008, ISBN 9781589793811
5. ↑  Halliwell's film, video & DVD guide 2007Halliwell's Film & Video GuideHalliwell's Film, Video and DVD Guide Series, John Walker, HarperCollins, 2007, ISBN 9780007234707, *... Rebel outlaw Robin Hood outwits Guy of Gisbourne and the Sheriff of Nottingham, and saves the throne for the absent King Richard ...*
6. ↑  Bandits, Eric Hobsbawm, Hachette, 2010
| *डिम्बग्रंथि* ओवरी' |
| --- |
|
|
|
| लैटिन | *ओवैरियम* |
| ग्रे की शरी‍रिकी | *subject #266 1254* |
|
| धमनी | डिम्बग्रंथीय शिया, गर्भाशय शिरा |
| शिरा | डिम्बग्रंथीय धमनी |
| तंत्रिका | डिम्बग्रंथि जालिका |
| लसिका | कटि लसीका पर्व |
|
| एमईएसएच | *{{{MeshNameHindi}}}* |
| डोर्लैंड्स/एल्सीवियर | *Ovary* |

**डिम्बग्रंथि** स्त्री जननांग या स्त्री प्रजनन प्रणाली का एक भाग हैं। महिलाओं में गर्भाशय के दोनों ओर डिम्बग्रंथियां होती है। यह देखने में बादाम के आकार की लगभग ३.५ सेमी लम्बी और २ सेमी चौड़ी होती है। इसके ऊपर ही डिम्बनलिकाओं कि तंत्रिकाएं होती है जो अंडों को अपनी ओर आकर्षित करती है। डिम्बग्रंथियों का रंग गुलाबी होता है। उम्र बढ़ने के साथ-साथ ये हल्के सफेद रंग की हो जाती है। वृद्वावस्था में यह सिकुड़कर छोटी हो जाती है। इनका प्रमुख कार्य अंडे बनाना तथा उत्तेजित द्रव और हार्मोन्स बनाना होता है। डिम्बग्रंथियों के मुख्य हार्मोन्स ईस्ट्रोजन और प्रोजैस्ट्रोन है। माहवारी (मासिक-धर्म) स्थापीत होने के पूर्व इसका कोई काम नहीं होता है। परन्तु माहवारी के बाद इसमें प्रत्येक महीने डिम्ब बनते और छोड़े जाते है, जो शुक्राणुओं के साथ मिलकर गर्भधारण करते है।

डिम्बवाहिनियां
--------------

डिम्बवाहिनियां गर्भाशय के ऊपरी भाग के दोनों ओर से निकलती है तथा दोनों तरफ कूल्हे की हडिड्यों तक जाती है। इनकी लम्बाई लगभग 10 सेमी और मोटाई लगभग आधा सेमी तक लम्बी होती है। दोनों ओर इसका आकार एक कीप की तरह का होता है। इस कीप का अंतिम छोर लम्बी-लम्बी अंगुलियों की तरफ होता है जिसको तंत्रिकाएं कहते है। इनका प्रमुख कार्य डिम्बग्रंथियों से निकले अंडे को घेरकर उसे वाहिनियों मे भेजना होता है। यह नलियां मांसपेशियों से बनी, तथा इनके अंदर की दीवार एक झिल्ली की बनी होती है जिसको म्यूकस झिल्ली कहते है।

डिम्बग्रंथियों से पकड़े अंडे, वाहिनियों के आगे के भाग में जाकर रूकते है। जहां ये पुरूष के शुक्राणु के साथ मिलकर एक नये जीवन का निर्माण होता है। स्त्री जनन अंग में इस संरचना को जाइगोट कहते है। जाइगोट के चारों तरफ एक खास परत उत्पन्न होती है।

* गर्भाशय और उसकी नलियांगर्भाशय और उसकी नलियां
* स्त्री जननांगस्त्री जननांग
* डिम्ब ग्रन्थियांडिम्ब ग्रन्थियां
* अंडा तैयार कर रही डिम्बग्रन्थीअंडा तैयार कर रही डिम्बग्रन्थी
* 
* 
* 
*

सन्दर्भ
-------

बाहरी कड़ियाँ
-------------

इन्हें भी देखें
---------------

|  |  |
| --- | --- |
|  | ***डिम्बग्रंथि*** को विक्षनरी में देखें जो एक मुक्त शब्दकोश है।  |

* डिंबग्रंथिउच्छेदन
* रजोनिवृत्ति
* अंडाणु
* कॉर्पस ल्यूटेयम
* गर्भाशय ग्रीवा
* योनि
**डिक्सटन** (वेल्श: *Llandydiwg*, अंग्रेज़ी: डिक्सटन) एक छोटा गाँव है जो मॉनमाउथ, वेल्स, से एक मील (1.6 किमी) दूर उत्तर-पूर्व में स्थित है। यह वेई नदी के तट पर मॉनमाउथशायर में वेल्स के दक्षिण-पूर्व में स्थित है। पॅरिश में पहले मूल रूप से दो मैनर डिक्सटन न्यूटन और डिक्सटन हेडनोक शामिल थे, जो नदी के दोनों ओर स्थित थे।

नामोत्पत्ति
-----------

पुरातत्वविद् सबीन बैरिंग-गुल्ड के अनुसार डिक्सटन का नाम अंततः संत टिडविग या टिड्याक से आया था, जिनके लिए पॅरिश गिरजाघर समर्पति था। वेल्श नाम लँडडिविग अंग्रेज़ी में डुकस्टन बना और बाद में डिक्सटन। पॅरिश में पहले मूल रूप से नदी के दोनों ओर स्थित दो मैनर डिक्सटन न्यूटन और डिक्सटन हेडनोक शामिल थे। 1901 में गाँव का नाम स्पष्ट रूप से डिक्सटन पड़ गया, परन्तु वैकल्पिक तौर पर इसे अभी भी डिक्सटन न्यूटन कहते हैं।

सन्दर्भ
-------

1. ↑  बैरिंग-गुल्ड, सबीन. *द लाइव ऑफ द ब्रिटिश सेंट्स*. पृ॰ 288. मूल से 3 जनवरी 2015 को पुरालेखित. अभिगमन तिथि 5 अप्रैल 2012.

बाहरी कड़ियाँ
-------------

|  |  |
| --- | --- |
|  | **डिक्सटन** से संबंधित मीडिया विकिमीडिया कॉमंस पर उपलब्ध है।  |

* कॅलीस् 1901 डायरेक्टरी ऑफ मॉनमाउथशायर ऑन डिक्सटन (अंग्रेज़ी)
**जैक्सन हैरिस** , एक अमेरिकी पॉप गायक है। वह अपने एकल "लाइफ थ्रू लेंस" के लिए जाना जाता है, जो बिलबोर्ड ट्विटर इमर्जिंग आर्टिस्ट चार्ट में नंबर 20 पर पहुंच गया।.

प्रारंभिक जीवन
--------------

हैरिस में पैदा हुआ था, न्यूयॉर्क, न्यूयॉर्क, संयुक्त राज्य अमेरिका, और भाग लिया रिवेर्डले देश में स्कूल. वह शुरू किया हस्ताक्षर करने के एक बच्चे के रूप में और प्रदर्शन में कई स्कूल निभाता है।

कैरियर
------

### z

हैरिस दर्ज की गई एक कवर संस्करण के जे-Z और एलिसिया कीज़'s hit "साम्राज्य मन की स्थिति". एक वीडियो के लिए जोड़ा गया यूट्यूब पर मार्च 24, 2010 और प्राप्त हुआ है 200,000 से अधिक विचारों के साथ। []
 हैरिस तो दर्ज की गई अपनी पहली फिल्म ईपी "लंबी कहानी को कम". के लिए वीडियो "लंबी कहानी संक्षेप में" यूट्यूब पर अपलोड किया गया था और सितारों यहूदा Friedlander.

डिस्कोग्राफ़ी
-------------

EPs

* "शार्क और पिशाच", 2014
* "लंबी कहानी संक्षेप में", 2010

एकल

* "लाइफ थ्रू  ए लेंस ", 2014
* "मिस मी", 2014
* "ग्रीन इन ए हार्टबीट",
* 2013 "कम बैक डाउन टू अर्थ",
* 2012 "गो क्रेजी", 2011
* "लांग स्टोरी शॉर्ट", 2010

सन्दर्भ
-------

1. ↑  "Jackson Harris". Billboard.com. मूल से 25 दिसंबर 2014 को पुरालेखित. अभिगमन तिथि 5 October 2014.
2. ↑  "Jackson Harris Cover of Empire State of Mind". Seventeen. मूल से 29 अगस्त 2011 को पुरालेखित. अभिगमन तिथि 2013-04-22.
3. ↑  "Teen Magazine Favorite Makes a 'Long Story Short'". Online.wsj.com. अभिगमन तिथि 5 October 2014.
**डियान मॉर्गन** (जन्म 5 अक्टूबर 1975) एक अंग्रेजी अभिनेत्री, कॉमेडियन, टेलीविजन प्रस्तोता और लेखिका हैं। वह चार्ली ब्रूकर के वीकली वाइप पर फिलोमेना कंक और बीबीसी टू सिटकॉम मदरलैंड में लिज़ के रूप में और अन्य मॉक्युमेंट्रीज़ में और नेटफ्लिक्स डार्क कॉमेडी सीरीज़ आफ्टर लाइफ में कैथ के रूप में जानी जाती हैं। उन्होंने बीबीसी टू कॉमेडी सीरीज़ लिखा और अभिनय किया।

प्रारंभिक जीवन
--------------

मॉर्गन का जन्म बोल्टन , ग्रेटर मैनचेस्टर में 5 अक्टूबर 1975 को हुआ था। वह एक फिजियोथेरेपिस्ट और घर पर रहने वाली मां की बेटी है और उनका एक भाई है। वह पास के फ़र्नवर्थ और केयर्सली में पली-बढ़ी , और केयर्सली में जॉर्ज टॉमलिंसन स्कूल में पढ़ाई की। जब वह 20 वर्ष की थी, तब उन्होंने लॉटन में ईस्ट 15 एक्टिंग स्कूल में अध्ययन किया। उन्होंने 2020 के एक साक्षात्कार में कहा, "मेरे पिता के परिवार में कुछ अभिनेता थे: जूली गुडइयर , फ्रैंक फिनेले औरजैक वाइल्ड थें। हम रेडग्रेव्स की तरह हैं। जूली को वास्तव में मैंडीज़ का स्पर्श मिला। शायद मैं उन्हें मैंडी की मां के रूप में कास्ट कर सकता हूं।"

करियर
-----

पीटर के के फीनिक्स नाइट्स में डॉन के रूप में मॉर्गन का एक छोटा सा हिस्सा था, इससे पहले कि वह विभिन्न नौकरियों में काम करती थीं, जिसमें एक दंत सहायक, एक टेलीमार्केटर, एक चिप की दुकान पर एक आलू छीलने वाला, एवन बेचना, और एक कारखाने में वर्मिंग टैबलेट को बॉक्सिंग करना शामिल था। उन्होंने बाद कॉमेडी में अपना पहला प्रयास किया। उन्हें 2006 में हैकनी एम्पायर न्यू एक्ट ऑफ द ईयर पुरस्कार में दूसरे स्थान पर रखा गया था, और 2006 के मजेदार महिला पुरस्कारों में उपविजेता के रूप में रखा गया था।

मॉर्गन और जो विल्किन्सन ने बाद में मैश के दो एपिसोड नामक एक स्केच कॉमेडी जोड़ी बनाई। उन्होंने 2008 से लगातार तीन वर्षों तक एडिनबर्ग फेस्टिवल फ्रिंज में प्रदर्शन किया और 2010 में वे रॉबर्ट वेब के व्यंग्य समाचार शो रॉबर्ट्स वेब पर दिखाई दी । 2012 में, इस अधिनियम ने अपनी दूसरी बीबीसी रेडियो श्रृंखला ( डेविड ओ'डोहर्टी की सह-अभिनीत ) पूरी की, और बीबीसी थ्रीज़ लाइव एट द इलेक्ट्रिक में दिखाई दी।

व्यक्तिगत जीवन
--------------

मॉर्गन लंदन के ब्लूम्सबरी जिले में अपने प्रेमी, बीबीसी कॉमेडी निर्माता बेन कॉडेल के साथ रहती हैं।

सन्दर्भ
-------

1. ↑  "TV star Diane Morgan on her rescue dog Bobby and what she misses about Lancashire". *Great British Life* (अंग्रेज़ी में). 2020-06-21. अभिगमन तिथि 2023-06-13.
2. ↑  Aitkenhead, Decca (2017-10-28). "Diane Morgan: 'I want to play weirdos'". *The Guardian* (अंग्रेज़ी में). आइ॰एस॰एस॰एन॰ 0261-3077. अभिगमन तिथि 2023-06-13.
3. ↑  "Diane Morgan | United Agents". *www.unitedagents.co.uk*. अभिगमन तिथि 2023-06-13.
4. ↑  Jeffries, Stuart (2016-05-10). "Meet Diane Morgan, the genius behind TV dimwit Philomena Cunk". *The Guardian* (अंग्रेज़ी में). आइ॰एस॰एस॰एन॰ 0261-3077. अभिगमन तिथि 2023-06-13.
5. ↑  "BBC Radio 2 - Radio 2's Comedy Showcase, Two Episodes of Mash". *BBC* (अंग्रेज़ी में). अभिगमन तिथि 2023-06-13.
6. ↑  "In Praise Of TV Philosophress Philomena Cunk - Esquire". *web.archive.org*. 2014-08-29. मूल से 29 अगस्त 2014 को पुरालेखित. अभिगमन तिथि 2023-06-13.

बाहरी कड़ियाँ
-------------

* इंटरनेट मूवी डेटाबेस पर डियान मॉर्गन
नवगुंजर
**नवगुंजर**  हिंदू धर्म में नौ विभिन्न पशुओं से बना एक पौराणिक प्राणी है। 

भारतीय राज्य ओडिशा की पट्टचित्र शैली में इस पशु का एक सामान्य रूपांकन है। प्राणी को भगवान विष्णु या कृष्ण का रूप माना जाता है। इसे कृष्ण के विश्वरूप का एक रूप माना जाता है, जिसे वे अर्जुन को प्रदर्शित करते हैं, जैसा कि महाकाव्य महाभारत के एक भाग भगवद्गीता में वर्णित है।

साहित्य
-------

नवगुंजर के रूप में जगन्नाथ 
ओड़िया कवि सारला दास द्वारा लिखित हिन्दू महाकाव्य महाभारत का संस्करण, नवगुंजर की कथा का वर्णन करता है; किसी अन्य संस्करण में यह कहानी नहीं है। एक बार, जब अर्जुन एक पहाड़ पर तपस्या कर रहे थे, कृष्ण-विष्णु उन्हें नवगुंजारा के रूप में दिखाई दिए। नवगुंजर के पास एक कुक्कुट का शिर है, और वह तीन पैरों पर खड़ा है, जो एक हाथी, बाघ और हरिण या घोड़े का है; चौथा अंग एक उठा हुआ मानव हाथ है जिसमें कमल या पहिया होता है। प्राणी की गर्दन मोर की, पीठ या कुब्ज बैल की और कमर सिंह की होती है; पूंछ एक नागिन है। प्रारम्भ में, अर्जुन भयभीत होने के साथ-साथ अजीब जीव से मन्त्रमुग्ध था और उसे मारने के लिए अपना धनुष उठाता है। अन्त में, अर्जुन को पता चलता है कि नवगुंजर विष्णु का एक रूप है और उसके सामने झुकते हुए अपने हथियार गिरा देता है।

दृश्य कला तथा आकृति
-------------------

पट्टचित्र में नवगुंजर
### नौ रूप

इस पूरे ब्रह्माण्ड में ९ अंक को पवित्र और सभी प्रकार की शक्तियों का स्थूल रूप तथा इसे हम सब शक्ति का पहला चरण भी कह सकते हैं। ९ अंक को मानव की चेतना का अन्तिम स्तर भी कहा जाता है। यही एकमात्र ऐसा अंक हे जो कभी भी स्वयं को प्रत्यक्ष नहीं दर्शाता है। तथा ज्योतिष शास्त्र में भी इसे केतु का अंक माना जाता है। केतु एक ऐसा ग्रह है जो अपने भीतर काफी रहस्यों को दर्शाता है। जैसे हम सब नवदुर्गा एवं नवनाथ को जानते है। ठीक वैसे ही नवगुंजर अवतार भी नौ रूप में विभाजित हे।

### नौ भागो का रहस्य

भगवान नवगुंजर के गूढ़ रहस्य को तथ्य रूप से स्पष्ट किया जाए तो ये काफी हद तक समझ आती है की ये अवतार विराट स्वरूप का एक भाग है जो शून्य के तेज को धारण करता है। एवं उनका मुख चारो युगों के हर एक क्षण की निगरानी करता है। उनका नीला भाग कालान्तर में परिवर्तन होने वाले ब्रह्माण्ड के हर एक कण धारण किए हुए हैं। तथा जिस कुबड़ को तुम देख रहे हो वो नई संस्कृति एवं पुरातन कला को धारण किए रहते हैं। जो सिर्फ तभी अपनी चाल की गति को प्रारब्ध करता है, जब ज्ञान और कर्म में सामंजस्य रूप में प्रयोग किया जाए। और उनके जो तीन पैर हे एक हाथी जो सत्व गुण को धारण करता हैं, दुसरे में शेर का पैर जो तमस गुण को धारण करता है, तीसरे में हिरण जो रजत गुण को धारण करता है। तथा इन तीनों में सामान्यता से प्राणी प्रकृति के प्रभाव से जीवित है। तथा जो चौथा अंग है वो मानव स्वयं हे जो चैतन्य कमल के समान है। और अंत में जो नागिन हे वो सृष्टि के विमुख माया का रुप से जो धर्म एवं कर्म दोनों में उलझाकर रखने में सक्षम है।

सन्दर्भ
-------

1. ↑  Chaudhury, Swaati (May 4, 2014). "Odissi fabric with a spiritual touch". *Deccan Herald*.
2. ↑  
Cesarone, Bernard (2001). "Pata-Chitras of Orissa: An Illustration of Some Common Themes". *journal*. /www.asianart.com. अभिगमन तिथि 2008-10-12.
**द्वितीय आंग्ल-बर्मा युद्ध** 1852 ईसवी में हुआ था। वर्मा के प्रथम युद्ध का अंत याण्डबू की संधि से हुआ था परंतु यह संधि बर्मा के इतिहास में ज्यादा कारगर सिद्ध नहीं हुई और यह संधि समाप्त हो गई। इस संधि के समापन का कारण यह था कि संधि के पश्चात कुछ अंग्रेजी व्यापारी बर्मा के दक्षिणी तट पर बस गए और वहीं से अपने व्यापार का संचालन प्रारंभ किया। कुछ समय पश्चात इन व्यापारियों ने बर्मा सरकार के निर्देशों एवं नियमों का उल्लंघन करना प्रारंभ कर दिया। इस कारण बर्मा सरकार ने उन व्यापारियों को दंडित किया जिसके फलस्वरुप अंग्रेज व्यापारियों ने अंग्रेजी शासन से सन 1851 ईस्वी में सहायता मांगी। लॉर्ड डलहौजी ने इस अवसर का फायदा उठाकर सन 1852 ईस्वी में बर्मा के विरुद्ध युद्ध की घोषणा कर दी। इस युद्ध में अंग्रेजों ने बर्मा को पराजित किया और मर्तवान एवं रंगून पर अंग्रेजों का अधिकार हो गया। इस युद्ध के पश्चात बर्मा का समस्त दक्षिणी भाग अंग्रेजी सरकार के अधिकार में आ गया।,.

इन्हें भी देखें
---------------

* प्रथम आंग्ल-बर्मी युद्ध
* बर्मा का इतिहास

सन्दर्भ
-------

1. ↑  D.G.E.Hall (1960). *Burma* (PDF). Hutchinson University Library. पपृ॰ 109–113. मूल (PDF) से 2005-05-19 को पुरालेखित.
2. ↑  "*Southeast Asia: a historical encyclopaedia, from Angkor Wat to East Timor*, Volume 1 By Keat Gin Ooi, p. 736". मूल से 13 मई 2016 को पुरालेखित. अभिगमन तिथि 11 अगस्त 2018.
**बेंगालन** 1610 से 1810 में कंपनी के परिसमापन तक, बंगाल में डच इस्ट इंडिया कंपनी का निदेशालय था। 1824 में अंग्रेजों के साथ हुए आंग्ल-डच संधि के बाद, इसे 1825 तक नीदरलैंड साम्राज्य का उपनिवेश बना दिया गया। इस क्षेत्र में डच की उपस्थिति, ओडिशा के सुबरनेरेखा नदी के मुंहाने में पिपली में एक व्यापारिक उपनिवेश की स्थापना से शुरू हुई। पूर्व उपनिवेश जिसे आज **डच भारत** कहा जाता है उसी का हिस्सा है।

इतिहास
------

हुगली-चुचुरा, बंगाल में डच इस्ट इंडिया कंपनी का व्यापारिक केन्द्र। *हेन्ड्रिक वैन शूइलेनबर्ग, 1665*
चिनसुरा।
1615 से, डच इस्ट इंडिया कंपनी ने बंगाल के साथ व्यापार करना आरम्भ किया। 1627 में, पिपली में एक व्यापारिक चौकी स्थापित किया गया था। 1635 में अफीम, नमक, मलमल और मसालों का व्यापार करने के लिए हुगली के निकट चिनसराह में एक उपनिवेश बस्ती स्थापित किया गया था। उन्होंने फोर्ट गुस्तावस नामक एक किला, एक चर्च और कई अन्य इमारतों का निर्माण किया। एक प्रसिद्ध फ्रांसीसी, जनरल पेरॉन जिन्होंने महात्मास के सैन्य सलाहकार के रूप में कार्य किया, इस डच कॉलोनी में बस गए और यहां एक बड़ा घर बनवाया था।

अठारहवीं शताब्दी की शुरुआत तक बंगाल में व्यापार इस हद तक बढ़ गया, कि डच इस्ट इंडिया कंपनी के प्रशासकों ने 1734 में हुगली-चिनसरा को सीधे डच गणराज्य के साथ व्यापार करने की अनुमति दे दी, बजाय बल्टाविया में पहले सामान का भंडारण करने के। यह अधिकार रखने के लिए एकमात्र अन्य डच ईस्ट इंडिया कंपनी का उपनिवेश डच सिलोन था।

अठारहवीं शताब्दी के मध्य में भारत में आंग्ल-फ़्रेंच प्रतिद्वंद्विता के मुकाबले बंगाल पर डच का नियंत्रण कम होता रहा, और 1757 में प्लासी की लड़ाई में ब्रिटिश की जीत के साथ, बंगाल में उनकी स्थिति एक मामूली शक्ति के रूप में रह गई।

1795 में ब्रिटिश सेनाओं द्वारा डच बंगाल पर कब्जा कर लिया गया, डच स्टैडहोल्डर विलियम वी, के लिखे पत्र अनुसार ऐसा कॉलोनी पर फ्रांस द्वारा कब्जा करने से रोकने कि लिये था। 1814 की आंग्ल-डच संधि के बाद कॉलोनी में डच शासन में बहाल कर दिया गया, लेकिन भारत को दो अलग-अलग क्षेत्रों में विभाजित करने की इच्छा के साथ, डच ने 1824 के आंग्ल-डच संधि के साथ भारतीय प्रायद्वीप पर अपनी सभी उपनिवेश बस्तियों को अंग्रेजों को सौंप दिया।

विरासत
------

चिनसराह से फोर्ट गुस्तावस को नामोनिशान से मिट चुका था और चर्च हाल ही में अनदेखी के कारण गिर गया है, लेकिन अधिकांश डच विरासत आज भी देखी जा सकती है। इनमें डच कब्रिस्तान, पुरानी बैरक्स (अब चिनसराह कोर्ट), गवर्नर का निवास, जनरल पेरॉन का घर, अब चिनसराह कॉलेज, हुगली मोहसिन कॉलेज और पुरानी फैक्टरी बिल्डिंग, जिसे अब विभागीय आयुक्त का कार्यालय कहा जाता है। हुगली-चिनसराह अब आधुनिक पश्चिम बंगाल के हुगली जिले का शहर मुख्यालय है।

सन्दर्भ
-------

1. ↑  De VOC site - Bengalen Archived 2019-05-06 at the Wayback Machine
2. ↑  "The Dutch Cemetery in Chinsurah". *www.dutchcemeterybengal.com* (अंग्रेज़ी में). मूल से 9 अप्रैल 2019 को पुरालेखित. अभिगमन तिथि 2017-04-21.

बाहरी कड़ियाँ
-------------
**वेरऐनिख़्डे ऑव्स्टिडिस्ख़े कोम्पाख़्नी, वीओसी** (डच: Verenigde Oostindische Compagnie, VOC) या अंग्रेज़ीकरण **यूनाइटेड ईस्ट इंडिया कंपनी** नीदरलैंड की एक व्यापारिक कंपनी है जिसकी स्थापना 1602 में की गई और इसे 21 वर्षों तक मनमाने रूप से व्यापार करने की छूट दी गई। भारत आने वाली यह सब से पहली यूरोपीय कंपनी थी और 1595 में यह भारत आय थे।

व्यापारी भूमिकाएँ
-----------------

वीओसी का हुगली, बंगाल में व्यापारिक कॉज; चित्र: हैन्ड्क फ़ान श्यूलेनबर्ख़, 1665
### इंडोनेशिया

सत्रहवीं सदी के शुरुआती दौर में दक्षिण-पूर्व एशिया के मसाला बाज़ारों में प्रवेश के इरादे से डच यहाँ आए। 1605 में डचों ने पुर्तग़ालियों से अंबोयना ले लिया और धीरे-धीरे मसाला द्वीप पुंज (इंडोनेशिया) में उन्हें हराकर अपना प्रभुत्व स्थापित किया। डचों ने जकार्ता जीतकर 1619 ई. में इसके खंडहरों पर बताविया नामक नगर बसाया।

### भारत

भारत में ‘डच ईस्ट इंडिया कंपनी’ की स्थापना 1602 में हुई थी। इससे पहले 1596 में भारत आने वाला पहला डच नागरिक कारनेलिस डेहस्तमान था। डचों का [[हिन्दुस्तान घर|lपुर्तगाली] से संघर्ष हुआ और धीरे-धीरे उन्होंने भारत के सारे मसाला उत्पादन के क्षेत्रों पर क़ब्ज़ा कर लिया। 1639 में उन्होंने गोवा पर घेरा डाला और इसके दो साल बाद यानी 1641 में मलक्का पर क़ब्ज़ा कर लिया। 

1658 में उन्होंने सीलोन की आखरी पुर्तग़ाली बस्ती पर अधिकार जमा लिया। डचों ने गुजरात में कोरोमंडल समुद्र तट, बंगाल, बिहार और उड़ीसा में अपनी व्यापारिक कोठियाँ खोलीं। डच लोग आम तौर पर मसालों, नीम, कच्चे रेशम, शीशा, चावल व अफ़ीम का व्यापार भारत से करते थे। 1759 ई. में हुए ‘वेदरा के युद्ध’ में अंग्रेज़ों से हार के बाद डचों का भारत में अंतिम रूप से पतन हो गया।

### साउथ अफ़्रीका

भारत और इंडोनेशिया तक पहुँचने के सफ़र के दौरान, वीओसी ने साउथ अफ्रीका में एक 'खानपान बस्ती' की स्थापना की। इसके बाद वीओसी से जुड़े लोगों ने साउथ अफ़्रीका की पहली बस्तियों की नींव रखी और बाद में इन इलाक़ों को डच साम्राज्य में कालोनी के रूप में डाला गया था।

इन्हें भी देखें
---------------

* ब्रिटिश ईस्ट इण्डिया कम्पनी
* डच भारत
* डच वेस्ट इंडिया कंपनी
* डच गणराज्य

सन्दर्भ
-------

1. ↑  "The Dutch East India Company (VOC)". Canon van Nederland. मूल से 1 दिसंबर 2010 को पुरालेखित. अभिगमन तिथि 19 March 2011.
**जैमी एलिज़ाबेथ प्रेसली** (Jaime Elizabeth Pressly) (जन्म जुलाई 30, 1977) एक अमेरिकी अभिनेत्री और मॉडल हैं। उन्हें मुख्यतः एनबीसी सिटकॉम पर *माय नेम इज़ अर्ल* में जॉय टर्नर के अभिनय के लिए जाना जात है, जिसके लिए उन्होंने स्क्रीन एक्टर्स गिल्ड अवार्ड्स और गोल्डन ग्लोब पुरस्कार सहित दो एमी पुरस्कारों (एक जीता) के लिए नामांकन प्राप्त किये। उन्होंने *जौ डर्ट*, *डीओए: डैड ऑर अलाइव* और *आय लव यू, मैन* जैसी फ़िल्मों में अभिनय भी किया। उन्होंने *शॉक जॉक होवार्ड स्टर्न* में एक साक्षात्कार में अपने कौमार्य के बारे में खुलासा करते हुए कहा कि उन्होंने अपने हाई स्कूल के दौरान ब्वॉयफ्रेंड के साथ संबंध बनाए थे जो एक सुखद अनुभव था।

सन्दर्भ
-------

1. ↑  उत्तरी केरोलिना राज्य के अनुसार। Ancestry.com पर *नॉर्थ केरोलिना बर्थ इण्डेक्स १८००-२००० (North Carolina Birth Index, 1800-2000)*
2. ↑  "इन 16 सेलिब्रिटीज ने 15 साल की उम्र से पहले ही खो दी थी वर्जिनिटी!". दैनिक भास्कर. 6 अक्टूबर 2013. मूल से 11 अक्तूबर 2013 को पुरालेखित. अभिगमन तिथि 6 अक्टूबर 2013.

बाहरी कड़ियाँ
-------------

* आधिकारिक जालस्थल
* इंटरनेट मूवी डेटाबेस पर जैमी प्रेसली
चीन के हाइनान प्रान्त के हाइकोऊ शहर में बिकता हुआ तोफू
तोफू बनते हुए
**तोफू**, **सोया पनीर** या **सोया दही** (चीनी: 豆腐) यह सोया दूध को जमाकर और फिर परिणामी दही को विभिन्न कोमलता के ठोस श्वेत पिण्डों में दबाकर प्रस्तुत खाद्य है। यह कौशेय, नरम, दृढ़, अति दृढ़ या अत्यधिक दृढ़ हो सकता है। बनावट की इन व्यापक श्रेणियों के अलावा, तोफू की कई किस्में हैं। इसका स्वाद हल्का होता है, इसलिए इसे नमकीन और मीठे व्यंजनों में प्रयोग किया जा सकता है। पकवान और उसके स्वादों के अनुरूप इसे अक्सर मसालेयुक्त किया जाता है। अपने स्पंजी बनावट के कारण यह स्वाद को अच्छी तरह से अवशोषित लेता है। यह पूर्वी एशियाई और दक्षिण पूर्व एशियाई व्यंजनों का एक पारम्परिक घटक है, और चीन में 2,000 से अधिक वर्षों से इसका सेवन किया जाता रहा है।

इन्हें भी देखें
---------------

* सोया दूध
* पनीर

बाहरी कड़ियाँ
-------------

* मांसाहार का बेहतर विकल्प सोया पनीर 'टोफू'
* तीन लाख रुपये के निवेश से शुरू करें टोफू (Soya Paneer) बिजनेस, होगी लाखों की कमाई
* क्या पनीर से अधिक फायदेमंद टोफू है, जानें किसके लिए क्या है बेहतर
* केवल दस रुपए में बनाएँ २०० ग्राम पनीर
* टोफू की मसालेदार स्वादिष्ट भुर्जी

10/10/2019 by archet

सन्दर्भ
-------

1. ↑  "History of tofu". *www.soya.be*. अभिगमन तिथि 2023-02-18.
2. ↑  "Tofu: how to buy, prep and cook – Umami Days". *umamidays.com* (अंग्रेज़ी में). अभिगमन तिथि 2023-02-18.
**जेरी माउस** मेट्रो-गोल्डविन-मेयर की *टॉम एंड जेरी* अनिमेटेड फिल्म श्रृंखला के दो मुख्य पात्रों में से एक है। जेरी एक भूरे रंग का नौजवान चूहा है। जेरी का पात्र विलियम हैना और जोसेफ बारबेरा द्वारा निर्मित किया गया है। यह पात्र प्रथम बार मेट्रो-गोल्डविन-मेयर की एनिमेटेड लघु फ़िल्म *पुस गेट्स द बूट* में जिंक्स नामक चूहे के रूप में दिखाई दिया था।

इतिहास
------

### *टॉम एण्ड जेरी* कार्टून

"टॉम एण्ड जेरी" में जेरी एक अन्य पात्र (टॉम, जो कि एक बिल्ली है) के साथ जोड़ी में दिखाई देता है। "टॉम एण्ड जेरी" में दोनों पात्र, जेरी एवं टॉम, मूक हैं। मुख्यतः टॉम एवं जेरी एक दूसरे के विरुद्ध थे, परंतु कुछ मौकों पे उन्हें मित्रों की तरह भी देखा गया है। 

### *टॉम एण्ड जेरी किड्स*

1990 में, जेरी का यह संस्करण एक लाल रंग की टाई पहनता है और उसके सिर पर बालों का गुच्छा होता है। वह अक्सर टॉम को परेशान करता है। कुछ प्रकरणों में, वह टॉम के मित्र की भूमिका मे भी दिखाई देता हैं।

स्वर अभिनेता
------------

प्रारंभिक संस्करणों में जेरी मूक पात्र था, परंतु कुछ संस्करणों में जेरी बोल और गा सकता था। जेरी के पास पिछले कुछ वर्षों में कई स्वर अभिनेता रहे हैं जैसे कि विलियम हैना, हैरी लैंग, कैंट रॉजर्स, सारा बर्नर, इत्यादि।

संदर्भ
------

1. ↑  Barbera, Joe (1994). *My Life in 'Toons: From Flatbush to Bedrock in Under a Century*. Atlanta, GA: Turner Publishing. पपृ॰ 73–76. आई॰ऍस॰बी॰ऍन॰ 978-1-57036-042-8.
2. ↑  Maltin, Leonard (1987) [1980]. *Of Mice and Magic: A History of American Animated Cartoons*. New York: Plume. पपृ॰ 306–309. आई॰ऍस॰बी॰ऍन॰ 978-0-452-25993-5.
**"द लास्ट लीफ"** (अंग्रेज़ी: The Last Leaf, हिन्दी: अन्तिम पत्ता) ओ हेनरी द्वारा रचित एक लघु कथा है। ग्रीनविच गाँव में में रहने वाले पात्रों और विषयों के बारे में इसमें बताया जाता है जैसा ओ हेनरी की कृतियों में पाया जाता है।

कहानी
-----

जोहंसी बिमार पड़ गयी है और निमोनिया की वजह से मर रही है। वह अपने कमरे की खिड़की के बाहर एक लता (बेल) से गिरते हुए पत्तों को देखती है और निर्णय कर लेती है कि जब अंतिम पत्ता गिरेगा तो वो मर जायेगी। तब उसके साथ रह रही उसकी सब से अच्छी मित्र सू, निराश होकर उसे ऐसा सोचने से रोकने की कोशिश करती है। 

एक बेहराम नामक बुढ़ा निराश और असफल कलाकार उनके नीचे के मकान में रहता है। वह दावा करता है कि वो एक अतिउत्तम रचना का निर्माण करेगा, यद्दपि उसने कभी भी यह कार्य आरम्भ नहीं किया। सू उसके पास जाती है और उसे बताती है कि उसकी दोस्त जोहंसी निमोनिया से मर रही है और दावा कर रही है कि जब उसके कमरे की खिड़की के बाहर की लता का अन्तिम पत्ता गिरेगा तो वह मर जायेगी। बेहराम ने इसका मजाक उडाया और इसे उसकी मुर्खता बताया लेकिन — जैसा कि वह इन दो युवा कलाकारों का रक्षक था — अतः उसने जोहंसी और लता को देखने का निर्णय किया।

रात में एक बहुत ही बुरी आँधी आती है और हवा सरसराहट कर रही है और बारिश की छिंटे लगातार खिड़की पर गिर रही हैं। सू खिड़कियाँ और पर्दे बंद कर देती है और जोहंसी को सोने के लिए कहती है, यद्दपि लता पर अब भी एक पत्ता बचा हुआ था। जोहंसी विरोध करती है लेकिन वह जोर देकर ऐसा करने को कहती है क्योंकि वह नहीं चाहती थी कि जोहंसी अन्तिम पत्ते को गिरते हुए देखे। सुबह, जोहंसी लता को देखना चाहती है कि सभी पत्ते गिर चुके हैं लेकिन उसे आश्चर्य होता है कि अभी भी एक पत्ता बचा हुआ है।

जब जोहंसी हैरान हुई कि वह अब भी वहीं था, तो वह हठ करती है कि यह आज गिरेगा। लेकिन ऐसा नहीं होता है और वह ना ही रात को गिरता है और न ही अगले दिन। जोहंसी को मान लेती है कि यह पत्ता उसे यह दिखाने के लिए ही वहाँ रुका हुआ है कि वह कितनी निर्बल है जो उसने मृत्यू चाहने जैसा पाप किया। उसने अपने आप को जीने के लिए पुनः तैयार किया और उसकी हालत में बहुत सुधार आता है।

जब जोहंसी पर्याप्त रूप से स्वस्थ हो जाती है, तब सू उसे बताती है कि उनके पड़ोसी बेहर्मन की निमोनिया के कारण मृत्यु हो गई है और वास्तव में जोहंसी के जीवित रहने के खातिर, शेष बची हुई पत्ती बेहर्मन की सबसे उत्तम रचना थी।

अनुरूपण
-------

इस कहानी पर आधारित १९५२ में ओ. हेनरी'ज फुल हाउस नामक चलचित्र बना और पुनः 1983 में 24-मिनट की फ़िल्म बनी। 2013 में बॉलीवुड फिल्म लुटेरा भी इसी कहनी पर आधारित निर्मित की गयी।

सन्दर्भ
-------

1. ↑  Easter "TV Special To Affirm LDS Belief in Resurrected Christ" जाँचें `|url=` मान (मदद) (अंग्रेज़ी में). मूल से 21 अक्तूबर 2015 को पुरालेखित. अभिगमन तिथि 5 जुलाई 2013.
2. ↑  कोमल नाहटा (5 जुलाई 2013 को 18:11 IST). "फिल्म रिव्यू: ये 'लुटेरा' आपका मन लूट पाएगा?". बीबीसी हिन्दी. मूल से 8 जुलाई 2013 को पुरालेखित. अभिगमन तिथि 5 जुलाई 2013. `|date=` में तिथि प्राचल का मान जाँचें (मदद)

बाहरी कड़ियाँ
-------------

|  |  |
| --- | --- |
|  |  अंग्रेज़ी विकिस्रोत पर इस लेख से संबंधित मूल पाठ उपलब्ध है:
**द लास्ट लीफ**  |

* [ ( आखिरी पता हिन्दी कहानी डाउनलोड )

  

* एमएलसीए डाटाबेस पर द लास्ट लीफ
* *द लास्ट लीफ*  इंटरनेट मूवी डेटाबेस पर
जेकेएलएफ़ का चिह्न
**जम्मू कश्मीर लिबरेशन फ़्रंट** (जेकेएलएफ़, अंग्रेज़ी: Jammu Kashmir Liberation Front - JKLF) जम्मू और कश्मीर में एक अलगाववादी संगठन है/ जिसका स्थापना अमानुल्लाह ख़ान और मक़बूल भट्ट ने किया है। यह मूलतः प्लेबिसाइट फ़्रंत की मिलिटेंट शाखा थी लेकिन 29 मई, 1977 को बर्मिंघम, इंग्लिस्तान में यह जम्मू कश्मीर लिबरेशन फ़्रंट में परिवर्तित हो गया। उस समय से 1994 तक यह एक सक्रिय मिलिटेंत संगठन रहा है। यूनाइटेड किंगडम, यूरोप, संयुक्त राज्य और मध्य-पूर्व के कई नगरों में इस संगठन की शाखाएँ मौजूद हैं। 1982 में पाक-अधिकृत कश्मीर के आज़ाद कश्मीर क्षेत्र में इसकी एक शाखा स्थापित हुई थी; जबकि 1987 में भारत की कश्मीर घाटी में इसकी एक शाखा स्थापित हुई।

1994 के बाद कश्मीर घाटी में मौजूद जेकेएलएफ़ के सैन्य बलों ने यासीन मलिक के नेतृत्व में 'अनिश्चितकालीन युद्धविराम' का ऐलान किया था, और कथित तौर पर इसकी सैन्य शाखा विघटित हुई। इसके नए उद्देश्य पूर्व जम्मू और कश्मीर रियासत के संपूर्ण क्षेत्र की स्वतंत्रता के लिए राजनीतिक संघर्ष करना है। पाकिस्तान में स्थित जेकेएलएफ़ की शाखा इस नए उद्देश्य से असहमत थे और नतीजे में ये घाटी में स्थित शाखा से अलग हुए। 2005 में दोनों समूहों फिर से एकजुट हुआ और अंततः संगठन का मूल पहचान बरक़रार रखा गया था।

जेकेएलएफ़ के केवल मुसलमान सदस्य हैं,। इसका अंतिम लक्ष्य एक स्वतंत्र कश्मीर है जो दोनों भारत और पाकिस्तान से मुक्त है। पाकिस्तानी सेना से हथियार और प्रशिक्षण प्राप्त करने के बावजूद, यह संगठन पाकिस्तान को एक 'क़ब्ज़ा करने वाली शक्ति' के रूप में मानता है और आज़ाद कश्मीर में यह पाकिस्तान के ख़िलाफ़ राजनीतिक संघर्ष भी करता है। यह एक कट्टरपंथी इस्लामी आतंकवादी संगठन है और इसने कश्मीर में हिन्दू ओ पर अत्याचार किये

सन्दर्भ
-------

1. 1 2  Immigration and Refugee Board of Canada (7 August 2003). "Pakistan: Activities of the Jammu Kashmir Liberation Front (JKLF); whether the JKLF practices forced recruitment, and if so, whether this is done in collaboration with the Sipah-e-Sahaba Pakistan (SSP)". UNHCR. मूल से 17 अक्तूबर 2012 को पुरालेखित. अभिगमन तिथि 9 February 2011.
2. ↑  "Jammu and Kashmir Liberation Front". SATP. 2001. मूल से 10 फ़रवरी 2011 को पुरालेखित. अभिगमन तिथि 9 February 2011.
3. ↑  Jaffrelot, Pakistan: Nationalism without a Nation 2002, पृ॰ 186.
4. ↑  Pakistan: Activites [sic] of the Jammu Kashmir Liberation Front (JKLF) Archived 2018-06-12 at the Wayback Machine, UNHCR,2003-08-07
5. ↑   Bose, Kashmir: Roots of Conflict, Paths to Peace 2003, पृष्ठ 3
6. ↑  Jaffrelot, Pakistan: Nationalism without a Nation 2002, पृ॰ 299.